kardosdrur/scandi-wiki huggingface dataset:
Maxima

Maxima er et frit computeralgebrasystem (CAS), som er open-source-software, der er udviklet under GNU General Public License.

Maxima kan downloades til flere styresystemer.

Programmeringssprog og grafiske brugerflader 
Maxima er skrevet i programmeringssproget Common Lisp.
Der findes adskillige grafiske brugerflader (GUI) til Maxima.

SageMath er et frit CAS-software, som har lånt flere biblioteker af Maxima.

Styresystemer 
Maxima kan anvendes til disse fire styresystemer:

 Microsoft Windows
 Apple macOS
 Linux
 Android

Historie 
Maxima var oprindeligt baseret på CAS-programmet Macsyma. Den første version af Macsyma blev lanceret i 1982 af William Schelter, der var professor i matematik. Navnet Maxima har eksisteret siden 1998, da Schelter fik USA’s energiministeriums tilladelse til at offentliggøre programmet.

I perioden 1982-99 gennemgik Maxima en række ændringer. Siden 2017 har der været introduktionsvideoer til Maxima. Den 31. maj 2019 blev Maxima 5.43.0 publiceret.

Features (udvalg) 

 Løse ligninger
 Plotte funktioners grafer
 Faktorisere polynomier
 Faktorisere store tal
 Differentialregning, altså beregne differentialkvotienter
 Integralregning, dvs. beregne stamfunktioner
 Linear algebra
 Taylor serier
 Løse differentialligninger (se tabel nedenfor)
 Vektorregning
 Matrixer
 Komplekse tal
 3D grafer

Se også 
Maxima hører til denne gruppe af CAS-softwares

* løser også triple integraler.

Eksterne henvisninger 
https://sourceforge.net/p/maxima/code/ci/master/tree/

List of computer algebra systems (engelsk)

Maxima online 
https://web.archive.org/web/20181101184600/http://maxima-online.org/

Bog om Maxima 
Timberlake, Todd Keene; Mixon, Jr., J. Wilson (2015). Classical Mechanics with Maxima. Springer. .

Referencer 

Computeralgebrasystem
Software
Fri software
Matematisk software
Frit computeralgebrasystem
Windows-software
Linux-software
Mac OS-software
Matematik-software
Kommunereformen i Norge

Kommunereformen i Norge er en reform af kommunestrukturen i Norge, som blev igangsat 3. juli 2014, som et af de politiske projekter fra  Erna Solbergs regering. Den hænger tæt sammen med regionreformen, som blev vedtaget af Stortinget den 8. juni 2017. Kommunereformen blev enstemmigt vedtaget af Stortinget 9. juni 2015, og lægger op til kommunesammenlægninger indenfor flere tidsrammer. Den 1. januar 2017 blev antallet af kommuner i Norge reduceret fra 428 til 426 og 1. januar 2018 til 422. 

1. januar 2020 blev  119 kommuner lagt sammen til 47 nye, nogle med et eksisterende navn, andre med nye.  I alt er der nu  356 kommuner i Norge, men  regeringen planlægger at  videreføre kommunereformen med gode økonomiske tilskud og værktøjer til lokale processer.

Processen
Kommunerne fik en frist til 30. juni 2016 med at afklare sammenlægninger, baseret på rådgivende folkeafstemninger og indbyggerundersøgelser. I denne fase blev det vedtaget at reducere antallet primærkommuner i Norge fra 428 til 387.

Fristen for landets fylkesmænd til at give deres indstilling var 3. oktober 2016. De  foreslog  langt færre kommuner end 387. Kommunerne fik en udvidet frist til december 2016 til at  afklare yderligere sammenlægninger. 

Regeringen fremlagde i foråret  2017 et forslag om en ny kommunestruktur, og Stortinget vedtog det  8. juni 2017. Stortinget foretog tvangssammenlægninger i enkelte tilfælde. I december 2017 vedtog Stortinget at ophæve et af sammenlægningsvedtagelserne så antallet af kommuner efter de vedtatte kommunesammenlægningerne blev 356.

Kommunen er det laveste administrative og folkevalgte niveau i Norges politiske system. Kommunerne har ansvar for en række basisopgaver som grundskole, børnehaver, sundhedvæsen, arealplanlægning og tekniske tjenester. En effekt af reformen ventes at  være at kommunerne overtager opgaver som i dag udføres af stat og fylke.

Kilder og henvisninger

Kommuner i Norge
Norges politik
Stanislav Kašpárek

Stanislav Kašpárek (født 11. juni 1996 i Přerov, Tjekkiet) er en tjekkisk håndboldspiller som spiller for SC Pick Szeged og Tjekkiets herrehåndboldlandshold.

Han deltog under EM i håndbold 2018 i Kroatien.

Referencer

Eksterne henvisninger 

Håndboldspillere fra Tjekkiet
Ondřej Zdráhala

Ondřej Zdráhala (født 10. juli 1983 i Přerov, Tjekkiet) er en tjekkisk håndboldspiller som spiller for Wisła Płock og Tjekkiets herrehåndboldlandshold.

Han deltog under EM i håndbold 2018 i Kroatien, hvor han også blev turneringens topscorer, med 56 mål.

Referencer

Eksterne henvisninger 

Håndboldspillere fra Tjekkiet
Dracula (tv-serie fra 2020)

Dracula er en tv-serie skabt af Mark Gatiss og Steven Moffat, baseret på romanen med samme navn af Bram Stoker. Serien blev sendt og udgivet på BBC One og Netflix og består af tre episoder. Claes Bang spiller hovedrollen. Dracula havde premiere den 1. januar 2020 og blev sendt over tre dage.

Medvirkende 
 Claes Bang som Grev Dracula
 Dolly Wells som Søster Agatha Van Helsing / Dr. Zoe Van Helsing
 John Heffernan som Jonathan Harker
 Morfydd Clark som Mina Murray
 Joanna Scanlan som Moder Superior
 Lujza Richter som Elena
 Jonathan Aris som Kaptajn Sokolov
 Sacha Dhawan som Dr. Sharma
 Nathan Stewart-Jarrett som Adisa
 Clive Russell som Valentin
 Catherine Schell som Hertuginde Valeria
 Patrick Walshe McBride som Lord Ruthven
 Youssef Kerkour som Olgaren
 Natasha Radski som Mor
 Lydia West som Lucy Westenra
 Matthew Beard som Jack Seward
 Mark Gatiss som Frank Renfield
 Chanel Cresswell som Kathleen
 Lyndsey Marshal som Bloxham
 Paul Brennen som Kommandør Irving
 John McCrea som Zev
 Sarah Niles som Meg
 Phil Dunster som Quincey Morris

Kilde

Eksterne henvisninger 
 

Vampyrserier
Tv-serier fra Netflix
Dramaserier fra Storbritannien
Britiske tv-serier fra 2020'erne
Med livet som indsats (film fra 2012)

Med livet som indsats (orignaltitel: Man on a Ledge) er en amerikansk action-thrillerfilm fra 2012 instrueret af Asger Leth. Filmen handler om en mand, der tjekker ind på et hotel i New York City, men træder ud på 21. sal og truer med at springe ned. Filmen blev udgivet den 27. januar i USA og den 9. februar i Danmark.

Medvirkende 
 Sam Worthington som Nick Cassidy
 Elizabeth Banks som Lydia Mercer
 Jamie Bell som Joey Cassidy
 Edward Burns som Jack Dougherty
 Ed Harris som David Englander
 Genesis Rodriguez som Angie
 Anthony Mackie som Mike Ackerman
 Kyra Sedgwick som Suzie Morales
 William Sadler som Tjener

Eksterne henvisninger 
 

Amerikanske film fra 2012
Dramafilm fra USA
Manuela Schwesig

Manuela Schwesig (født 23. maj 1974 i Frankfurt (Oder)) er en tysk politiker (SPD) og Ministerpræsident i Mecklenburg-Vorpommern.

Politisk karriere 

Fra 2002 til 2008 arbejdede hun på finansministeriet i Schwerin.

Hun blev medlem af SPD i 2003, og blev i 2005 været medlem af ledelsen af partiet i Mecklenburg-Vorpommern; siden 2013 næstformand. Hun blev valgt som formand for partiet i hele delstaten i 2017.
I 2008 blev hun social- og sundhedsminister i Mecklenburg-Vorpommern.

Siden 13. november 2009 har hun været en af vicepræsidentens præsidenter for SPD.

17. december 2013 blev hun udnævnt til Tysklands minister for familie, ældre, kvinder og ungdom i regeringen Angela Merkel III.

2017 blev premierminister i Mecklenburg-Vorpommern.

I september 2019 blev det annonceret, at Schwesig var blevet diagnosticeret med brystkræft. Af denne grund trak hun sig fra alle føderale kontorer den 10. september 2019, men beholdt stillingerne som premierminister og partileder i Mecklenburg-Vorpommern..

Referencer

Weblinks 
 
 hjemmeside
 Lebenslauf 
 Katharina Schuler: Plötzlich Ministerpräsidentin – In: Zeit online, 30. Mai 2017.

Ministerpræsidenter fra Tyskland
Politikere fra SPD
Else Zeuthen

Else Marie Zeuthen (født Bengtsson 10. oktober 1897 i Frederiksberg, død 27. december 1975 i Rungsted) var en dansk freds- og kvindesagssaktivitisk og politiker for Det Radikale Venstre. Hun var medlem af Folketinget 1953-1960, formand for Kvindernes Internationale Liga for Fred og Frihed 1941-53, og formand for den ligaens internationale organisation, Women’s International League for Peace and Freedom, 1956-65. Hun blev i 1924 gift med professor og økonom Frederik Zeuthen.

Opvækst og uddannelse 
Else Zeuthen var datter af Svend Otto Bengtsson som var lærer, og Elise Marie Lassen. Hun blev student fra pigeskolen Marie Kruses Skole i 1915 og studerede engelsk på Københavns Universitet. Hun var på et studieophold i Oxford i 1920, og blev magister i engelsk i 1921. Hun var derefter manuduktør og fra 1929 til 1935 undervisningsassistent ved Københavns Universitet.

Referencer

Eksterne henvisninger 
 

Alumni fra Københavns Universitet
Alumni fra University of Oxford
Ansatte ved Københavns Universitet
Folketingsmedlemmer i 1950'erne
Tidligere folketingsmedlemmer fra Det Radikale Venstre
Kvinderetsforkæmpere fra Danmark
Pacifister fra Danmark
Kim Ekdahl du Rietz

Kim Ekdahl du Rietz (født 23. juli 1989 i Lund, Sverige) er en svensk håndboldspiller som spiller for Paris Saint-Germain Handball og Sveriges herrehåndboldlandshold.

Han stoppede sin karriere i 2017, men vendte tilbage i 2018, hvor han skrev kontrakt med den franske storklub Paris Saint-Germain Handball.

Referencer

Eksterne henvisninger 

Olympiske håndboldspillere fra Sverige
Personer fra Lund
Deltagere for Sverige ved sommer-OL 2012
Olympiske sølvmedaljevindere fra Sverige
Catalina Curceanu

Catalina Curceanu er en rumænsk fysiker og en ledende forsker i lavenergi-kvantekromodynamik ved det italienske Instituto Nazionale di Fisica Nucleare. I 2017 vandt hun prisen Emmy Noether Distinction for Women in Physics fra European Physical Society for sin forskning.

Kildehenvisninger 

Fysikere fra Rumænien
Hearts of Iron III

Hearts of iron III er et strategispil udviklet og udgivet af Paradox Interactive. Det blev udgivet til windowscomputere den 7. august 2009, og Mac-versionen blev udgivet d. 7 december samme år. I 2016 blev det efterfulgt af Hearts of Iron IV. 

Spillet er det tredje i serien Hearts of iron, som foregår under anden verdenskrig. 

Spillet fik en middelmådig modtagelse, især pga. de mange småfejl, som var i spillet. Det havde en gennemsnitlig score på 77 på Metacritic.

Spillets gang 
Spilleren kan tage kontrol over alle nationer i verden. Spilleren kan vælge scenarier, der starter i enten 1936 eller 1939 og derefter skal spilleren styre nationen til sejr. Man styrer stort set alle dele af nationen fra produktion, forskning, Spionage, troppebevægelser og diplomati.

Spillet er centreret om de 3 faktioner; Aksemagterne (ledet af Nazi-Tyskland), Komintern (ledet af Sovjetunionen) og de allierede (ledet af Storbritannien). Alle andre nationer kan vælge af blive en del af en af disse faktioner.

Udvidelser 
Der er blevet udgivet 3 udvidelser til Hearts of Iron 3: Semper FI, For The Motherland og Their Finest Hour.

Desuden er der en række af grafiske udvidelser, der ikke ændrer på selve spillet.

Computerspil
Strategispil
Computerspil fra 2009
Sofie Elkjær Jensen

Sofie Elkjær Jensen (født 1985) er en dansk operasangerinde i sopran-registret og er tilknyttet Det Kongelige Teater.

Jensen er uddannet fra Det Kongelige Danske Musikkonservatorium i 2008 og afsluttede Operaakademiet i 2011.
I 2010 havde hun debut med Papagena i Tryllefløjten på Det Kongelige Teater, hvor hendes 
"herlige stemme og nydelige figur tog kegler" ifølge Georg Metz.
Siden sang hun til The Old Maid and the Thief, og blev for denne præstation nomineret til en Reumert som Årets Sanger i 2014.
Senere medvirkede Jensen i Thomas Adès' kammeropera Powder her Face der vandt en Reumert i 2016 som Årets Opera.
I sæsonen 2019/2020 synger hun i Carmen og Snedronningen.
I Snedronningen, hvor hun sang Gerdas parti, viste hun "strålende" og "blændende form" mente Valdemar Lønsted.

Jensen har optrådt i forbindelse med CPH Opera Festival siden 2009.
I 2011 deltog hun i "stand-up opera" på Literaturhaus.

Henvisninger 

Operasangere fra Danmark
Personer fra Slagelse Kommune
Sopraner
GGG

GGG eller ggg kan have flere betydninger, heriblandt:

 Gennady Golovkin, kaldt "Triple G" - kasakhisk bokser
 Greenland Minerals (Australian Securities Exchange-kode "GGG") - australsk mineselskab, aktivt i Grønland
 Gadoliniumgalliumgranat (GGG, Gd3Ga5O12) - en syntetisk krystal
 East Texas Regional Airport (IATA-kode GGG) - en lufthavn i Texas
 Gurgula (ISO 639-3-kode "ggg") - et Rajasthani-sprog

Se også 
 3G
 G3
Lope Garcia de Castro

Lope Garcia de Castro (født 1516, død 8. januar 1576) var en spansk koloniadministrator, medlem af Rådet for inderne, og Audiencias af Panama og Lima i Peru. Fra 2. september 1564 til 26. november 1569 var han midlertidig vicekonge af Peru.

Han blev født i Villanueva de Valdueza i Spanien. I 1563 blev han sendt til Panama og Guatemala for at overtage territoriet. Han sejlede fra Spanien 8. oktober 1563 og ankom til Panama i 1564. Her var han udstationeret som guvernør, indtil han fortsatte til Lima i Peru.

I februar 1564 døde vicekongen af Peru, Diego Lopez de Zuniga y Velasco, pludseligt. Om han blev slået ihjel eller døde naturligt vides ikke. Præsidenten af Lima, Juan de Saavedra, sad en kort tid på tronen, indtil Lope Garcia de Castro overtog posten som vicekonge, kaptajn-general og præsident af Peru. Han ankom til Lima den 22. september 1564 og sad på posten indtil 1569.

Indianerne i Peru havde et gammelt sagn, hvor de refererede til nogle, for spanierene, ukendte øer ude i Stillehavet, som de kaldte Hahuachimbi og Ninachumbi. Disse mytiske øer blev spanierne interesserede i og navngav dem Salomonøerne efter Kong Salomon. Garcia de Castro sendte en ekspedition ud for at finde disse mytiske øer for at finde ud af, om disse øer eksisterede eller ej. Han skrev til Kong Philip II, at han sendte sin nevø Alvaro de Mendana de Neira med 100 mænd. Ekspeditionen bestod af to skibe, og på denne rejse fandt de øerne Wake Island, en atol i Stillehavet cirka 3400 km vest for Hawaii, og Salomonøerne, som ligger i det vestlige Stillehav, øst for Papua Ny Guinea, nordvest for Vanuatu og nordøst for Australien.

På et tidspunkt mistænkte han inkaerne i Chile og Argentina for at planlægge et plot imod hans regering. Efter han fandt bevis på dette, sendte han en ordre ud, hvor alle indianere skulle have konfiskeret deres heste og våben.

Han døde i Madrid i 1576.

Conquistador
Opdagelsesrejsende fra Spanien
Perus vicekonger
HHH

HHH kan have flere betydninger, heriblandt:

 Hash House Harriers - en stribe løbeklubber
 Hubert H. Humphrey (1911-1978) - amerikansk vicepræsident
 Herman Webster Mudgett (alias Dr. Henry Howard Holmes, "HHH") - amerikansk seriemorder
 Hans-Hermann Hoppe - tyskfødt filosof
 Henrik H. Hansen - dansk fodboldspiller
 Paul Michael Levesque (alias Triple H) - amerikansk wrestler
Maud Menten

Maud Menten (født 20. marts 1879 i Port Lambton, Ontario, Canada; død 17. juli 1960 i Leamington, Ontario, Canada) var en canadisk mediciner og biomediciner, der forskede i enzymkinetik og immunohistokemi. Hun er mest kendt for at have formuleret Michaelis-Menten-ligningen sammen med Leonor Michaelis i 1913.

Kildehenvisninger 

Kemikere fra Canada
Fysisk kemi
Hackett London

Hackett London er en britisk forhandler af herretøj, der er specialiseret i formelle skjorter. Selskabet blev grundlagt i 1983 af Jeremy Hackett og Ashley Lloyd-Jennings, hvor de solgte skjorter fra en lille bod på Portobello Road i London.
. I juni 2019 havde firmaet 160 butikker på verdensplan, og deres flagskibsbuik ligger på Savile Row i London.

Referencer

Eksterne henvisninger 
 

Beklædningsvirksomheder fra Storbritannien
Tøjmærker
Virksomheder i London
Etableret i 1982
Synonymordbog

En synonymordbog er en ordbog der lister synonymer til et givet opslagsord. Synonymordbøger kan eventuelt også opliste antonymer.

Synonymordbogen kan ses i kontrast til begrebsordbog: Synonymordbog lister ord alfabetisk med ordopslag efterfulgt af synonymer. Typisk vil synonymordbogen have et hovedord (hovedopslag) og synonymer refererer til hovedopslaget.
Begrebsordbogens hovedsektion er ikke-alfabetiseret og oplistningen af synonymer og bredere relaterede ord sker emnemæssigt.
Visse synonymordboger kan også have to dele som det normalt ses hos begrebsordbogen.
Et andet punkt hvor synonymordbogen og begrebsordbogen adskiller sig fra hinanden er at synonymordbog holder sig forholdsvist snævert til synonymer og måske nærsynonymer, mens begrebsordbogen kan liste noget bredere relaterede ord.

Krydsordslexika kan indeholde en synonymordbogsdel.

Danske synonymordbøger 
På dansk har adskillige forlag udgivet synonymordbøger. Den måske første var Benjamin Georg Sporons Eentydige danske Ords Bemærkelse som udkom i 1778.
En anden ældre synonymordbog er Dansk Synonymik som blev udgivet i flere udgaver gennem 1800-tallet.
Tredje udgave fra 1872 er tilgængelig via Internet Archive.

Dansk Synonymordbog redigeret af Ulla Albeck i samarbejde med Mikal Rode og Erik Timmermann udkom første gang i 1941.
På initiativ af Lis Jacobsen udkom Synonymordbogen i 1957.
Da dennes 8. udgave udkom i 1982 under redaktion af Allan Karker var den vokset til 49.000 udtryk.
Gyldendals Synonymordbog har over 35.000 opslagsord. Den store synonymordbog af Michael Alring (Lindhardt og Ringhof, 2016) har omkring 37.000 opslagsord.

Litteratur

Henvisninger 

Ordbog
Jeangu Macrooy

Jeangu Macrooy (ʒɑ̃nˈgù maˈkroːi, født 6. november 1993) er en surinamsk sanger, der skulle have repræsenteret Holland ved Eurovision Song Contest 2020 i Rotterdam. Eurovision Song Contest 2020 blev imidlertid aflyst på grund af COVID-19-pandemien. I stedet er han blevet internt udvalgt af hollandsk TV til at repræsentere landet ved Eurovision Song Contest 2021 med en endnu ikke offentliggjort sang.

Jeangu blev født i Paramaribo og flyttede senere til Amsterdam. Han har boet der lige siden. Efter to år på Conservatory of Music i Paramaribo besluttede han at fortsætte sine studier som komponist ved ArtEZ University of the Arts i Enschede i Holland. Sammen med sin bror Xillan Macrooy grundlagde han gruppen Between Towers i 2011.

Diskografie

Studio Alben

Live Alben

Extended plays

Singles

Referencer

Eksterne henvisninger 

 

Sangere fra Surinam
Hollands Eurovision Song Contest-deltagere
Deltagere ved Eurovision Song Contest 2020
Personer fra Paramaribo (by)
Reg Mountford

Reginald Charles Mountford (16. juli 1908 – 1994) var en engelsk professionel fodboldspiller og fodboldtræner. Han var træner for Danmarks fodboldlandshold, der vandt bronze ved OL i 1948.

Reg Mountford spillede ti år som professionel i Huddersfield Town. I 1938 var han med I FA Cup-finalen, som Huddersfield tabte 1-0 efter forlænget spilletid til Preston.

I 1945 blev han træner for Frem, hvor han var i syv sæsoner. I 1948 førte han Frem til en andenplads i Danmarksturneringen i fodbold. Det fik DBU til at tilbyde Reg Mountford stillingen som landstræner for holdet, der skulle deltage ved OL i London i 1948. Efter sensationelle sejre over  og  vandt Danmark bronze ved OL.

Referencer

Eksterne henvisninger 

Trænere for Danmarks fodboldlandshold
Fodboldspillere fra Huddersfield Town F.C.
Amalie Lindegård

Amalie Lindegård (født 12. september 1989 i København) er en dansk skuespillerinde. Lindegård blev uddannet fra Statens Teaterskole i 2014. 

Lindegård har medvirket i flere danske film og kortfilm, og medvirker desuden i større og mindre roller i en række danske tv-serier. Den første rolle danskerne mødte Amalie Lindegård i, var som Claudia i Supervoksen tilbage i 2006.

Referencer

Eksterne henvisninger 
 

Skuespillere fra Danmark
Personer fra København
Haitham bin Tariq al-Said

Haitham bin Tariq Al Said (; født 13. oktober 1954) er sultan af Oman siden 11. januar 2020, hvor han efterfulgte sin fætter Qaboos bin Said Al Bu Saidi.

Sultan af Oman 
Efter sin fætter sultan Qaboos' død den 10. januar 2020 blev Haitham bin Tariq udnævnt af kongefamilien og efter Qaboos' vilje, som sultan af Oman den næste dag og aflagde en ed foran Rådet for Oman i Al-Bustan. Omans statstv sagde, at den tidligere sultans brev blev åbnet af Forsvarsrådet, og hans identitet blev annonceret kort derefter. Som sultan har han også stillinger som premierminister, øverste øverstbefalende for de væbnede styrker, forsvarsminister, finansminister og udenrigsminister. I sin første offentlige tale lovede han at opretholde sin forgængers fredsskabende udenrigspolitik og videreudvikle Omans økonomi. Haitham bin Tariq er gift og har i modsætning til sin forgænger også børn, to sønner og to døtre.

Referencer 

Sultaner af Oman
Muslimske monarker
Nuværende statsoverhoveder
Romdrup Å

Romdrup Å er et vandløb i det nordlige Himmerland, som leder vand øst om Aalborg og har udløb i Limfjorden. Åen har udspring øst for Skovstrup og udmunder efter ca. 10 km løb i Limfjorden øst for Grønlandshavnen. Den har tilløb fra en grøft fra Lundby tæt på udspringet og Landbækken øst for Aalborg samt et stort antal afvandingsgrøfte. Åen ligger i sammen med Vaarst Hovedgrøft i Romdrup Ådal; Vaarst Hovedgrøft leder vandet mod syd til Lindenborg Å.

Kilder 

Naturområder i Aalborg Kommune
Freden i Saint-Germain (1679)

Freden i Saint-Germain, som sluttedes mellem Frankrig, Sverige og Markgrevskabet Brandenburg blev undertegnet den 29 juni 1679 i Saint-Germain-en-Laye, afsluttede fjendtlighederne mellem Sverige og Brandenburg under den Skånske Krig. Det var den fjerde fred i en serie som afsluttede den krig på Frankrigs side som Sverige drog ind i 1674. Trods sine sejre over svenskerne måtte kurfyrsten Frederik Vilhelm den Store af Brandenburg-Preussen afgive Forpommern til Sverige, da hans allierede Holland og Det tysk-romerske Rige forlader ham, og stod alene med Danmark overfor det overmægtige Frankrig. I skuffelse af dette adfærd sluttede han sig nu til tæt til Frankrig og forpligtigede sig til i en hemmeligholdt aftale af 25. oktober 1679, at give sin stemme ved et nyt kejservalg til Ludvig 14. af Frankrig. 

Med fredsaftalen voksede kurfyrstens landområde kun med en lille landstrimmel øst for floden Oder med byerne Kammin og Greifenhagen, han måtte dog ikke opføre nogen befæstninger. Smerteligt var tabet af havnebyerne Stralsund og Stettin og øen Rügen, som forhindrede Brandenburgs planer om at udvide den oversøiske handel på grund af ugunstige tilgang til Østersøen. Svenskerne gav afkald til fordel for Brandenburg på deres andel af Kolbergs toldpenge; Frankrig betalte for Sverige 300.000 Taler til kurfyrsten.

Baggrund
1672 blev Sverige inddraget i den europæiske storpolitik og indgik et forbund Frankrig mod Holland. Sveriges engagement var at gribe ind mod  de tyske fyrster som skulle støtte hollænderne ved et fransk angreb. Som udbytte fik  Sverige øekonomis støtte, samt at Frankrig lovede at ikke støtte Danmark ved et angreb mod Sverige. Efter fransk tryk gik Sverige i krig mod Markgrevskabet Brandenburg i 1674 og led i juli 1675 et prestigemæssigt nederlag i "Slaget vid Fehrbellin" som var et slag mellem Sverige og Brandenburg, ved Fehrbellin, 50 kilometer nordvest for Berlin. Efter dette befandt Sverige snart sig i krig med Brandenburg, Det tysk-romerske Rige, Holland, Danmark, Spanien, fyrsterne af Lüneburg og fyrstebiskoppen af Münster. Krigen i Nordtyskland gik dårligt for Sverige og de fleste af besiddelserne i Pommern blev tabt. Mod Danmark i den Skånske Krig, gik det bedre for Sverige som der kunne forsvare sig (krigen fik ingen bestemt sejrherre).

Fredsaftaler
Svenske fredsaftaler
Brandenburgs historie
Den Skånske Krig
Tysk-romerske rige
Begivenheder i 1679
Fich

Fich kan henvise flere personer:
 Alfred Fich, en dansk-svensk journalist
 Charlotte Fich, en dansk skuespiller
 Ove Fich, en dansk atomfysiker, forfatter og politiker
Freden i Saint-Germain

Freden i Saint-Germain eller Saint-Germain-traktaten kan henvise til flere fredsslutninger i Saint-Germain-en-Laye:

 Freden i Saint-Germain (1570) – fredsaftale som afsluttede de franske religionskrige i 1570
 Freden i Saint-Germain (1632) – fredsaftale som returnerede Ny Frankrig i Amerika til Frankrig i 1632
 Freden i Saint-Germain (1679) – fredsaftale mellem Brandenburg og den fransk-svenske alliance i den skånske krig i 1679
 Saint-Germain-traktaten (1919) – fredsaftale mellem Ententemagterne og Østrig efter første verdenskrig i 1919